CELEX: 62007CJ0390
Jäsenyysvelvoitteiden noudattamatta jättäminen
Ympäristö
Direktiivi 91/271/ETY
Yhdyskuntajätevesien käsittely
3 artiklan 1 ja 2 kohta, 5 artiklan 1-3 ja 5 kohta sekä liitteet I ja II
Haavoittumiselle alttiiden alueiden alkuperäisen määrittämisen laiminlyönti
Rehevöitymisen käsite
Perusteet
Todistustaakka
Näyttöä koskevien seikkojen tarkastelun kannalta relevantti ajankohta
Keräilyvelvoitteiden täytäntöönpano
Päästöjen tehokkaampi käsittely haavoittumiselle alttiilla alueilla

Jäsenyysvelvoitteiden noudattamatta jättäminen – Yhdyskuntajätevesien käsittelystä 21.5.1991 annetun neuvoston direktiivin
91/271/ETY (EYVL L 135, s. 40) 3 artiklan 1 ja 2 kohta, 5 artiklan 1, 2, 3 ja 5 kohta sekä liite II – Tiettyjen sellaisten
alueiden, jotka olisi tullut määritellä rehevöitymiselle alttiiksi alueiksi, määrittämättä jättäminen sekä haavoittumiselle
alttiille alueille tai alueille, jotka olisi tullut määritellä sellaisiksi, niistä taajamista, joiden asukasvastineluku on
yli 10 000, johdettujen yhdyskuntajätevesien jättäminen vaille tehokkaampaa käsittelyä
Ratkaisu
1)         Ison-Britannian ja Pohjois-Irlannin yhdistynyt kuningaskunta ei ole noudattanut yhdyskuntajätevesien käsittelystä 21.5.1991
annetun neuvoston direktiivin 91/271/ETY 5 artiklan 2, 3 ja 5 kohdan mukaisia velvoitteitaan, koska se ei ole määrännyt Craigavonista
(Ballynacorin ja Bullay’s Hillin jätevedenpuhdistamot) ja Magherafeltistä peräisin olevien yhdyskuntajätevesien tehokkaammasta
käsittelystä.
2)         Kanne hylätään muilta osin.
3)         Euroopan komissio velvoitetaan korvaamaan Ison-Britannian ja Pohjois-Irlannin yhdistyneen kuningaskunnan oikeudenkäyntikulut.
4)         Portugalin tasavalta vastaa omista oikeudenkäyntikuluistaan.